સંઘકાર્યને જ પોતાનો જીવનમંત્ર સ્વીકારીને ચાલનારા લાખો સ્વયંસેવકો માટે સંઘ એક વિશાળ વટવૃક્ષ જેવો એક બહુઆયામી પરિવાર છે. સંઘ પ્રેરિત વિવિધ ક્ષેત્રો પરસ્પર સ્વતંત્ર હોવા છતાં સંપૂર્ણ સંવાદિતા સાથે કાર્ય કરતાં હોય છે. આવાં અનેક ક્ષેત્રોના બનેલા આ વિશાળ પરિવારમાં પણ કોઈપણ પરિવારની જેમ મતભેદો સર્જાય તે સ્વાભાવિક છે, પરંતુ પરિવારમાં જેમ સૌહાર્દ જળવાઈ રહે છે, તેમ સંઘપી આ વિશાળ પરિવારમાં પણ મતભેદોને કારણે ક્યારેય પારસ્પરિક સૌહાર્દ તૂટ્યું નથી. ક્યારેક સ્થાનિક પરિસ્થિતિને કારણે પણ મતભેદો સર્જાતા હોય છે, પરંતુ તેનું ચર્ચા-સંવાદ દ્વારા નિરાકરણ લાવવામાં આવે છે. સ્વાભાવિક છે કે ગોવામાં પણ સંઘે આવી જ પ્રક્રિયા અપનાવી હતી.